ખાખરો સ્વાદે કડવો, તીખો, તૂરો ; ગુણમાં – હળવો, સ્નિગ્ધ, ગરમ, કરુ વિપાકી, ઉષ્‍ણવીર્ય, રસાયન, વીર્ય પુષ્ટિકર, વાજીકર, કફ-વાત શામક, મૂત્ર તથા માસિક જન્માવનાર, અસ્થિસંધાનક, યકૃત ઉત્તેજક અને કૃમિ, સંગ્રહણી, હરસ, ગોળો, બરોળ, યોનિરોગ તથા પિત્તરોગનો નાશ કરે છે. તેનાં ફૂલ (કેસૂડા) મધુર, કડવાં, તૂરાં, ગરમ, વાયડા, ગ્રાહી, શીતળ, તીખા અને તૃષા, પિત્ત, કફ, રક્તદોષ, કોઢ અને મૃત્ર કચ્છનો નાશ કરે છે. પિત્તપાપડો લૂખો હળવો, ગરમ, પચ્યેથી તીખો અને કફ, વાયુ, કૃમિ, ઉદરરોગ, કૃમિ, કોઢ, ગોળો, પ્રમેહ, હરસ તથા શૂળ મટાડે છે. ઔષધમાં તેના મૂળ, પાન, ફૂલ તથા ફળ બધું વપરાય છે. ખાખરાના મૂળમાંથી નીકળતો અર્ક આંખનાં નંબર, ઝાંખપ, મોતિયો વગેરેમાં ઉત્તમ લાભ કરે છે.